CELEX: 32021D0282
Language: mt
Date: 2021-02-22 00:00:00
Title: Deċiżjoni tal-Kunsill (PESK) 2021/282 tat-22 ta’ Frar 2021 li temenda d-Deċiżjoni (PESK) 2018/904 li testendi l-mandat tar-Rappreżentant Speċjali tal-Unjoni Ewropea għall-Asja Ċentrali

23.2.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 62/45
               
            
         DEĊIŻJONI TAL-KUNSILL (PESK) 2021/282
         tat-22 ta’ Frar 2021
         li temenda d-Deċiżjoni (PESK) 2018/904 li testendi l-mandat tar-Rappreżentant Speċjali tal-Unjoni Ewropea għall-Asja Ċentrali
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 33 u l-Artikolu 31(2) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fil-15 ta’ April 2015, il-Kunsill adotta d-Deċiżjoni (PESK) 2015/598 (1) li taħtar lis-Sur Peter BURIAN bħala r-Rappreżentant Speċjali tal-Unjoni Ewropea (RSUE) għall-Asja Ċentrali.
                  
               
                     (2)
                  
                  
                     Fil-25 ta’ Ġunju 2018, il-Kunsill adotta d-Deċiżjoni (PESK) 2018/904 (2) li testendi l-mandat tas-Sur BURIAN bħala r-RSUE għall-Asja Ċentrali. Il-mandat tar-RSUE ġie estiż ulterjorment bid-Deċiżjoni tal-Kunsill (PESK) 2020/252 (3). Il-mandat tar-RSUE għandu jiskadi fit-28 ta’ Frar 2021.
                  
               
                     (3)
                  
                  
                     Jenħtieġ li l-mandat tar-RSUE jiġi estiż għal perijodu ulterjuri ta’ erba’ xhur, fl-ammont ta’ referenza finanzjarja kif stabbilita fl-Artikolu 5(1) tad-Deċiżjoni (PESK) 2018/904, kif emendata bid-Deċiżjoni (PESK) 2020/252.
                  
               
                     (4)
                  
                  
                     Ir-RSUE ser jimplimenta l-mandat fil-kuntest ta’ sitwazzjoni li tista’ tiddeterjora u li tista’ timpedixxi l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat,
                  
               ADOTTA DIN ID-DEĊIŻJONI:
         
            Artikolu 1
            Id-Deċiżjoni (PESK) 2018/904 hija emendata kif ġej:
            
                        (1)
                     
                     
                        L-Artikolu 1 huwa sostitwit b’dan li ġej::
                        
                           “Artikolu 1
                           Rappreżentant Speċjali tal-Unjoni Ewropea
                           Il-mandat tas-Sur Peter BURIAN bħala r-Rappreżentant Speċjali tal-Unjoni Ewropea (RSUE) għall-Asja Ċentrali huwa estiż sat-30 ta’ Ġunju 2021. Il-Kunsill jista’ jiddeċiedi li l-mandat tar-RSUE jintemm aktar kmieni, abbażi ta’ valutazzjoni tal-Kumitat Politiku u ta’ Sigurtà (KPS) u proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (RGħ),”;
                        
                     
                  
                        (2)
                     
                     
                        fl-Artikolu 14, it-tieni paragrafu huwa sostitwit b’dan li ġej:
                        “Ir-rapport komprensiv finali dwar l-implimentazzjoni tal-mandat tar-RSUE għandu jiġi ppreżentat sat-30 ta’ April 2021.”.
                     
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, it-22 ta’ Frar 2021.
            
               
                  Għall-Kunsill
               
               
                  Il-President
               
               J. BORRELL FONTELLES
            
         
         
            (1)  Deċiżjoni tal-Kunsill (PESK) 2015/598 tal-15 ta’ April 2015 li taħtar ir-Rappreżentant Speċjali tal-Unjoni Ewropea għall-Asja Ċentrali (ĠU L 99, 16.4.2015, p. 25).
         
            (2)  Deċiżjoni tal-Kunsill (PESK) 2018/904 tal-25 ta’ Ġunju 2018 li testendi l-mandat tar-Rappreżentant Speċjali tal-Unjoni Ewropea għall-Asja Ċentrali (ĠU L 161, 26.6.2018, p. 12).
         
            (3)  Deċiżjoni tal-Kunsill (PESK) 2020/252 tal-25 ta’ Frar 2020 li temenda d-Deċiżjoni (PESK) 2018/904 li testendi l-mandat tar-Rappreżentant Speċjali tal-Unjoni Ewropea għall-Asja Ċentrali (ĠU L 54I, 26.2.2020, p. 7).